Samling af personalet i Entreprenørservice på materialegården i Kalundborg 
Sagsfremstilling 
2.      Samling af personalet i Entreprenørservice på materialegården i Kalundborg  
                                                                                                                        Åbent 
Sagsnr.: 326-2015-20468       J.nr.: 00.18.00            Albert Møller.: 326-2015-122827 
  
  
[adresse] 
I forbindelse med et generelt ønske om via sin organisering at gennemføre en mere effektiv opgaveløsning ønsker 
Entreprenørservice at blive samlet på én materielgård.  
  
Der benyttes i dag to materielgårde, og det foreslås, at personalet samles på materielgården i Kalundborg, da det 
er den eneste plads, hvor der rent fysisk er plads til alle medarbejdere og den plads med de bedst indrettede 
personalefaciliteter. Herudover er der på materielgården i Kalundborg et velfungerende og moderne værksted.  
  
Lige efter kommunesammenlægningen havde Entreprenørservice til huse på følgende materielgårde/stillepladser:    
· Rynkevangen, [adresse], Lykkebakken og [adresse], alle i Kalundborg 
· Helenevej i Høng 
· Agertoften i Gørlev 
· Industrivej i [adresse],  
· Vilhelmshøjvej i Eskebjerg 
· Sæbyvej i Sæby 
  
Størstedelen af pladserne er over nogle år blevet lukket og de fleste er sat til salg og personalet er lige nu samlet på 
henholdsvis Rynkevangen i Kalundborg og på [adresse] i Gørlev. 
  
I sommeren 2014 blev driften af maskiner og materiel samlet på den nye materielgård i Kalundborg, medarbejderne 
fra Gørlev flyttede til Kalundborg, og værkstedet i Gørlev blev lukket ned. 
   
Dette har haft en meget positiv virkning på den samlede værkstedsdrift, hvor der er indført ens standarder og 
procedurer, hvilket blandt andet har gjort den daglige planlægning af eftersyn og reparationer væsentlig lettere og 
bedre. Entreprenørservice har således i dag et meget effektivt og velfungerende værksted. 
  
Organisering af Entreprenørservice 
Entreprenørservice har indtil den 1. april 2015 været opdelt i fem grupper:  
· 2 grupper (nord+syd) til grøn pleje 
· 2 grupper (nord+syd) til anlægsopgaver, vejopgaver med mere  
· 1 gruppe til drift og vedligehold af maskiner og materiel.  
  
Opdelingen har været problematisk, idet der i forhold til geografi (nord/syd) har været store forskelle på 
opgaveløsningen, både hvad angår kvalitet og metoder, ligesom det har været svært at finde en fælles kultur for de 
to afdelinger. Fra den 1. april er grupperne derfor ændret.  
  
Entreprenørservice er nu opdelt i følgende fem grupper: 
· Grøn pleje 
· Afvanding og rabatter 
· Belægninger og nyanlæg 
· Idrætsanlæg og affald 
· Maskiner og bygninger 
  
Grupperne er nu sammensat i forhold til opgaverne og uden skelen til geografi, men med fokus på ens 
opgaveløsning og kvalitet på tværs af hele kommunen - dog således, at medarbejderne fortsat bruger deres faglige 
viden i de konkrete opgaver.  
  
I forhold til enkelte opgavetyper (asfalt, skiltning og afstribning, fejning, belægninger, maskiner og materiel) er 
medarbejderne allerede i dag samlet på samme materielplads. For eksempel opgaver i forhold til belægninger, der 
alle helt uden problemer løses fra Kalundborg materielgård. Tværtimod sikres en optimal udnyttelse af 
medarbejdernes kvalifikationer, da de faglige kompetencer er samlet i ét stærkt hold. Det vil ikke være muligt, med 
de nuværende medarbejdere, at stille to lige kvalificerede hold til alle typer opgaver på hver materielplads. At dele 
alle opgaverne stringent på to materialegårde ville betyde, at opgaverne ikke ville kunne løses ens og i samme 
kvalitet på tværs af kommunen. Det ville endvidere ikke i samme grad være muligt, at forbedre opgaveløsningen og 
dermed levere den bedst mulige service inden for de nuværende økonomiske rammer. 
  
For hver gruppe er der en gruppekoordinator, der varetager den daglige planlægning og afvikling af opgaverne. 
  
De 5 gruppekoordinatorer er i marts 2015 flyttet sammen på ét fælles kontor i Kalundborg. Dette har allerede haft 
positive virkninger, blandt andet i forhold til planlægning på tværs af de fem grupper, faglig sparring med videre. 
  
Forventede konsekvenser ved at samle personalet ét sted 
En samling af hele personalet på Rynkevangen ventes i løbet af kort tid at få positiv indvirkning på både 
medarbejdernes trivsel og opgavernes løsning, blandt andet ved:  
  
· Bedre planlægning, både internt i den enkelte gruppe og på tværs af de fem grupper. 
· Lettere faglig sparring i dagligdagen, større faglighed og udvikling af den enkelte medarbejder. 
· Større vidensdeling i forhold til for eksempel metoder og dermed lettere at teste nye metoder på tværs af 
kommunen. 
· Optimal udnyttelse af maskinparken, ikke længere nødvendigt med flere specialmaskiner af samme type stående 
på hver sin materielplads. 
· Lettere at arbejde systematisk/ens med de nye kvalitetsbeskrivelser og få dem finpudset sammen med 
plejeplanerne. 
· Større sikkerhed for ensartethed i opgaveløsningen på tværs af kommunen, samlet fokus på ens standarder, 
metoder og kvalitetssikring. 
· Større muligheder for en fælles kultur og et "fælles vi" og dermed skabe større trivsel og arbejdsglæde (og 
effektivitet). 
· Bedre og hurtigere sparring og koordinering med bestillerfunktionen. 
  
Samling på én materielgård forventes ikke at ville give nogen former for serviceforringelser. Ens standarder og 
opgaveløsninger forventes derimod at ville betyde en bedre oplevelse af ydelserne på området. 
  
Entreprenørservice har ingen borgerhenvendelser direkte på materielgårdene og den enkelte borger vil derfor heller 
ikke her, opleve en forringelse af servicen. Borgerhenvendelser vil typisk gå til bestillerfunktionen (Team Vej og 
[adresse]), der har til huse på materielgården i Kalundborg. 
  
En konsekvens af sammenlægningen vil være, at materialegården i mindre grad vil blive brugt som mødested, og 
herudover vil der være maskiner på materialegården i det omfang, det er hensigtsmæssigt set i forhold til løsning af 
opgaver i området. 
  
I lighed med det private arbejdsmarked, arbejdes der frem mod en løsning, hvor medarbejderne, i det omfang det er 
muligt og hensigtsmæssigt, kører til/fra arbejde i kommunens køretøjer. 
  
Når det giver mening i forhold til opgaveløsningen i dagligdagen, ved længerevarende specialopgaver og/eller hvor 
transporttiden vil kunne få en betydning, vil materialegården i Gørlev fortsat blive brugt som base. 
  
Materielgården i Gørlev vil fremadrettet stadig blive anvendt i forbindelse med vintertjenesten, idet der er saltlager på
pladsen og der blandt andet læsses salt til de fremmede entreprenører, der kører vinterruter i Gørlev og Høng for 
Kalundborg Kommune. 
  
Det forventes endvidere, at der i den kommende tid vil blive arbejdet på, at materiel ii højere grad kan være parkeret 
hos den enkelte medarbejder, som derfor oftere vil møde direkte på den enkelte opgave. Dette forventes at give en 
større fleksibilitet og effektivitet. 
  
Inddragelse af medarbejderne 
Spørgsmålet har været fremlagt for MED-udvalget, hvor der blev stillet konkrete spørgsmål til forslaget. Spørgsmål 
der primært omhandlede driften. Herudover tog MED-udvalget forslaget til efterretning.   
  
En sammenlægning af de to afdelinger i Entreprenørservice vil betyde, at 16 medarbejdere ud af 
Entreprenørservices lige nu i alt 55 medarbejdere skal flyttes. De berørte medarbejdere er blevet skriftlig varslet i 
forhold til flytningen, og der er ikke modtaget indsigelser. 
  
Ved sammenflytningen lægges der stor vægt på, at medarbejderne i Kalundborg og Gørlev flytter sammen, og 
Gørlev ikke lægges ind under Kalundborg.   
  
Der er generelt en positiv stemning hos personalet, flere af medarbejderne fra Gørlev har faktisk givet udtryk for, at 
de glæder sig til det nye fællesskab og de nye muligheder. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at der gennemføres en sammenlægning af personalet i 
Entreprenørservice på materialegården i Kalundborg.  
  
ØKONOMISKE KONSEKVENSER 
Der forventes ingen negative økonomiske konsekvenser. 
  
  
  
Teknik- og Miljøudvalgets møde den 4. maj 2015: 
Udvalget vedtog at tiltræde indstillingen fra chefen for Vej, Ejendom og Affald. Nikolai Nørgaard (Ø) stemte 
imod indstillingen. 
